text: ঝাউদী ইউনিয়ন বাংলাদেশর ঢাকা বিভাগের মাদারীপুর জেলার মাদারিপুর সদর উপজেলার একটি ইউনিয়ন যা ১৯টি গ্রাম নিয়ে গঠিত।
  
  ভৌগোলিক উপাত্ত
  ঝাউদী ইউনিয়নের মোট আয়তন ৪,৬৭৭ একর বা ১৮.৯৪ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৫,১৭৬টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
  
  ২০১১ সালের হিসেব অনুযায়ী এ ইউনিয়নে ২৫.০৪ কিলোমিটার পাকারাস্তা ও ৩০.২৯ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৭১টি এবং মন্দিরের সংখ্যা ৫টি।
  
  জনসংখ্যার উপাত্ত
  বাংলাদেশের ২০১১ সালের আদমশুমারী অনুযায়ী ঝাউদী ইউনিয়নের ৫,১৭৬টি পরিবারে মোট জনসংখ্যা ২৪,২৯৩ জন এবং প্রতি বর্গ কিলোমিটারে ১৩০০ জন লোক বাস করে। এদের মধ্যে ১১,৯৩৯ জন পুরুষ ও ১২,৩৫৪ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,০১০ জন ও হিন্দু ধর্মালম্বী ২৮৩ জন।
  
  শিক্ষা
  ২০১১ সালের হিসেব অনুযায়ী ঝাউদী ইউনিয়নের সাক্ষরতার হার ৪২.০% (পুরুষ ৪৩.৬%, মহিলা-৪০.৪%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ১৪টি সরকারি প্রাথমিক বিদ্যালয় রয়েছে।
  
  উল্লেখযোগ্য স্থান
   ঝাউদি গিড়ি - ঝাউদি;
   কুলপদ্মী জমিদার বাড়ি।
  
  তথ্যসূত্র
  
  বিষয়শ্রেণী:মাদারীপুর সদর উপজেলার ইউনিয়ন
  বিষয়শ্রেণী:মাদারীপুর জেলার ইউনিয়ন
title: ঝাউদী ইউনিয়ন